tartuNLP/wikipedia-smugri-20251201 huggingface dataset:
Tšornoje (Pljussa)

Tšornoje tai myös Vjazkovskoje () on järvi Luoteis-Venäjällä Pihkovan alueella Strugi-Krasnyjen piirissä. Järven nimi voidaan kääntää "musta" eli järven suomenkielinen nimi olisi "Mustajärvi".
Maantietoa.
Järvi on 3,9 kilometriä pitkä, 3,5 kilometriä leveä ja sen pinta-ala on 8,75 neliökilometriä eli 875 hehtaaria. Sen lähiympäristö on harvaan asuttua metsäseutua, jossa vuorottelee metsämaat ja suomaat. Järven rannat ovat metsämaata tai avosuota. Järven läheisyydessä sen itäpuolella on kuitenkin kaksi pikkukylää, jotka kuuluvat Pljussan piiriin: Zagromotoje (Загромотье) ja Vjazka (Вязка), josta järven toinen nimi on peräisin. Järven länsipuolella sijaitsee edellisiä suurempi kylä Ždani (Ждани), joka kuuluu Strugi-Krasnyjen piiriin. 
Järvessä on ilmakuvan perusteella kaksi saarta, joista toinen on 1,4 kilometriä pitkä ja jonka pinta-ala on 19 hehtaaria. Toinen saari on ensimmäiseen nähden pikkusaari. Järvessä on mutapohja, jonka alle jää hiekka- ja savipohja. Rannat ovat suomaata, joka kuluessaan pois paljastaa hiekkarantoja. Järven keskisyvyys on 2,4 metriä ja suurin syvyys on 5,2 metriä.
Luontoarvoja.
Järvessä elää karppi ja ahven, jotka ovat sen tyyppilajeja. Niiden lisäksi järvestä elää myös hauki, särki, salakka, kiiski, ruutana ja mutakala.
Vesistösuhteita.
Järvi sijaitsee Narvanjoen vesistöalueessa Pljussan valuma-alueella, jonka pääuoman Pljussajoen sivujoen Tšornajajoen valuma-alueeseen se kuuluu.
Sen vedenpinnan korkeus on 107 metriä mpy. Järven tulee ympäristöstä lähinnä puroja ja pelto-ojia, mutta Tšornajajoki alkaa erinimisenä jo Štširskojejärvestä, jonka vedenpinta on 130 metriä mpy. Joki jatkaa Tšornajan nimisenä järven luoteisrannasta virraten ensin pohjoiseen ja sitten itään päin. Kuljettuaan yhteensä 52 kilometriä Tšornaja yhtyy Pljussaan noin 194 kilometriä ylävirtaan sen joensuusta eli kuusi kilometriä Vjordugajoen yhtymäkohdasta ylävirtaan päin.
Maitokääpä

Maitokääpä ("Postia lactea"), vanhalta nimeltään valkokääpä, on koko Suomessa eteläpainotteisesti tavattava kääpä. Sen isäntäpuita ovat ainakin koivu, haapa ja tammi. Maitokääpä viihtyy kaatuneiden puiden rungoilla, etenkin kosteissa paikoissa kuten rantatiheiköissä.
Maitökäävän itiöemä on pileaattinen ja yksivuotinen, silti jopa suurikokoinen. Tuoreena tanakka lakki on helposti lohkeava, kuivana kova ja suodatinpaperimaisen huokoinen. Lakin pinnassa on siellä täällä kuoppia. Perusväriltään maitokääpä on valkoinen, joskus ja varsinkin kuivuessaan hieman kermankellertävä. Pillejä on 3–5 millimetrillä. Maitokäävässä on heikko miellyttävä tuoksu, maku sen sijaan hapahko. On epäselvää, ovatko maitokääpä ja harmokääpä eri lajeja vai saman lajin sisäistä muuntelua edustavia muotoja.
Jessica Meir

Jessica Meir (s. 1. heinäkuuta 1977 Caribou, Maine, Yhdysvallat) on yhdysvaltalainen Nasan avaruuslentäjä. Koulutukseltaan hän on biologi (B.A, 1999, Brownin yliopisto), avaruustutkimuksen maisteri (Kansainvälinen avaruusyliopisto, 2000) ja meribiologian tohtori (eläinten sukeltamisen fysiologia, Scripps Institution of Oceanography / UCSD, 2009).
Meir valittiin astronautiksi vuonna 2013 osana NASA Astronaut Group 21 -ryhmää. Tätä ennen hän oli osallistunut muun muassa NASA:n alennetun painovoiman tutkimuslennoille ja palvellut akvanauttina NASA:n neljännen NEEMO-hankkeen vedenalaisessa Aquarius-testiasuntolassa (NEEMO: NASA Extreme Environment Mission Operations).
Henkilöhistoria.
Meir on Yhdysvaltain ja Ruotsin kaksoiskansalainen. Vuonna 2020 hän sai Luulajan teknillisen yliopiston kunniatohtorin arvon.
Kirst

Kirst on muun muassa seuraavien saksalaisten henkilöiden sukunimi:
Tšornaja (Pljussa)

Tšornaja () on Luoteis-Venäjällä Pihkovan alueella Strugi-Krasnyjen- ja Pljussan piirissä virtaava joki, joka on Pljussajoen sivujoki.
Joen kulku.
Tšornaja alkaa Strugi-Krasnyjen piirissä sijaitsevasta Štširskojeen järvestä. Se virtaa aluksi pohjoiseen Medvedkan (Медведка) nimisenä ja laskee sitten Tšornojeen järveen. Järven jälkeen joki jatkaa eteenpäin, nyt Tšornajan nimellä, jatkaen ensin pohjoiseen ja sitten itään päin. Joki yhtyy valuma-alueen pääuomaan Pljussaan 194 kilometriä Pljussan joensuusta yläjuoksulle päin, eli kuusi kilometriä Paguban alapuolelle ja 12 kilometriä Vjordugan yläpuolelle. Joella tulee 52 kilometrin matkallaan pudotusta 89 metriä. Ensin järvien välillä on pudotusta 24 metriä ja alas laaksoon virratessa 65 metriä. Joen varrella sijaitsee kaksi kylää: Bolšoje Zahonje (Большое Захонье) ja Posolodino (Посолодино).
Valuma-alue ja sen sivujoet.
Tšornaja sijaitsee Narvanjoen vesistöalueessa Pljussan valuma-alueella, jonka pääuoman Pljussajoen sivujoki se on.
Sen valuma-alueen pinta-alan suuruus on 389 neliökilometriä. Joen pääuomaan yhtyy sivujokia, joista kolme tärkeintä on koottu alle taulukkoon.
Lähteet: 1 = 
Valuma-alueella sijaitsee paljon lampia ja järviä, mutta niistä merkittävimmät ovat Štširskoje (8,2 km²), Tšornoje (8,8 km²), Skovorodka, Bitinckoje (8,4 km², Korytnja) ja Dolgoje (1,7 km²).
Foula

Foula () on pieni maarekisterikylä Salon kaupungin Perniössä. Foula sijaitsee hieman Perniön keskustasta länteen.
Foulan eli Foudilan kantatila sijaitsee suuren moreenimuodostuman pohjoisreunalla. Kylään kuuluu muodostuman metsäinen pohjoisosa sekä pieni peltolaakso tämän pohjoispuolelta. Foudilasta on lohkottu kolme muuta tonttia, joista yksi on enää vakituisesti asutettu. Foulan kylä on muodostettu alkujaan yksinäistilaksi 1300-luvulla Penttilästä. Foulan naapurikylät ovat Penttilä idässä, Suomenniitty etelässä, Merihuhti lännessä ja Kivelä pohjoisessa.
Harmokääpä

Harmokääpä ("Postia tephroleuca"), joskus myös harmohaprakääpä, on yleensä kuusella elävä kääpälaji, mutta sitä on tavattu myös muilla havu- ja lehtipuilla. Itiöemät kasvavat vielä kuorellisilla maapuilla.
On epäselvää, onko harmokääpä oma lajinsa vai vain erilainen kasvumuoto maitokäävästä. Maitokääpään verrattuna harmokääpä on selkeämmin puoliresupinaattinen ja sen lakit hennompia. Tuoreena itiöemä on pehmeä, kuivana harmokäävästä tulee säikeisen hauras. Yläpinnassa on tuoreena heikko savunruskea sävy, joka kuivuessaan muuttuu harmaaksi. Tasainen tai hieman kovera alapinta on tuoreena valkoinen ja kuivuessaan kellertyvä. Kulmikkaita pillejä on 3–5 millimetrillä. Malto valkoinen tai yläpinnan puolelta harmahtavaa, mallossa voi olla myös harmaita kasvukaaria. Maultaan harmokääpä on nuorena makeahko ja vanhana hapahko.
Harmokäävän voi sekoittaa myös kanadankääpään tai tulvakääpään.
Alholmen

Alholmen on saari Espoon Matinkylässä puolisen kilometriä Nuottaniemen venesatamasta kaakkoon. Alholmenin itäpuolella sijaitsee Iso Vasikkasaari, eteläpuolella Kalvholmsklackarna sekä pohjoispuolella Stora Blindsund ja Lilla Blindsund. Lännessä lähin naapurisaari on Ryssjeholmen. Kansalaisen karttapaikan mukaan Alholmenin pinta-ala on noin 0,6 hehtaaria. Myös Suvisaaristossa on Alholmen-niminen pieni saari. Se sijaitsee noin 4,5 kilometriä Matinkylän Alholmenista lounaaseen. Kirkkonummella on niin ikään Alholmen-niminen pieni saari, se sijaitsee puolestaan noin 13 kilometriä Suvisaariston Alholmenista lounaaseen. Myös Raaseporissa, Inkoossa ja Loviisassa on omat Alholmeninsa.
Valacken

Valacken on saari Espoonlahden merialueella. Espoon virallisessa kaupunginosajaossa se kuuluu Soukkaan. Amiraalinsatama Soukan manneralueen eteläkärjessä sijaitsee alle kilometrin Valackenista kaakkoon.
Valackenin eteläpuolella sijaitsee Svartholmenin saari ja pohjoispuolella Staffanin saari. Soukanniemen länsiranta sijaitsee lähimmillään noin 50 metriä Valackenista itään. Soukanniemellä toimi vuosina 1873–1932 vireä puusepänverstasyhteisö, johon kuului muun muassa puuseppä Henrik Edvard Söderström. Valackenilla sijaitsee Söderströmin 1910-luvulla rakentama huvila.
Tobakspungen

Tobakspungen on silokallioluoto ja luonnonsuojelualue läntisessä Espoossa Kopplorna-saarten lounaispuolella. Virallisessa kaupunginosajaossa alue on osa Suvisaaristoa. Tobakspungen on rauhoitettu lintujen pesimäsaareksi; siellä pesii muun muassa kalatiira ja tukkasotka.
Tobakspungenin pinta-ala on 0,17 hehtaaria. Nimensä saari lienee saanut tupakkakukkaron muodosta. Opaskartassa Tobakspungen on ollut vuodesta 1970 alkaen.
Tobakspungenin lounaispuolella sijaitsee Vargenin luonnonsuojelualue.
Hazza Al Mansouri

Hazza Ali Abdan Khalfan Al Mansouri (; s. 13. joulukuuta 1983 Abu Dhabi, Yhdistyneet arabiemiirikunnat) on Yhdistyneiden arabiemiirikuntien Muhammad ibn Rašid -avaruuskeskuksen avaruuslennolle osallistuja ja avaruuslentäjä.
Muhammad ibn Rašid -avaruuskeskus

Muhammad ibn Rašid -avaruuskeskus () on Yhdistyneiden arabiemiirikuntien avaruusohjelmasta vastaava taho.
Muhammad ibn Rašid -avaruuskeskus perustettiin vuonna 2015. Samalla vuonna 2006 perustettu Arabiemiraattien edistyneen tieteen ja teknologian instituutti sulautettiin siihen.
Merkittävimpiä yksittäisiä hankkeita ovat:
Vuonna 2017 aloitetun avaruuskeskuksen miehitetyn ohjelman kaksi ensimmäistä valittua lentäjää ovat Hazza Al Mansouri ja Sultan Al Neyadi. Mansouri lensi ISS:lle vuonna 2019 Sojuz MS-15 -lennolla. Neyadi oli varamiehistössä.
TPL

TPL on forssalainen rap-yhtye, jonka muodostavat Mikko "Kallo" Kallio ja Nicolas "NJ" Jokinen. TPL on julkaissut yhden levyn vuonna 2017. Seuraava albumi on määrä julkaista vuonna 2019. TPL on esiintynyt useaan otteeseen Forssan Holjat-festivaaleilla.
Indomaret

PT. Indomarco Prismatama tai Indomaret on indonesialainen vähittäiskauppaketju, jolla oli yli 17 000 myymälää syyskuussa 2019. Ensimmäinen myymälä avattiin vuonna 1988. Sen pääkonttori on Jakartassa. Indomaret on Salim-konsernin tytäryhtiö. 
Indomaret on minimarket-verkko, joka tarjoaa päivittäiset tarpeet. Sen varastotila on noin 200m2. Ensimmäinen virallinen Indomaret-myymälä avattiin Ancolissa, Pohjois-Jakartassa, vuonna 1988. 60% kaikista myymälöistä on yrityksen omistuksessa olevia myymälöitä ja 40% franchising-myymälöitä. Myymälät ovat hajallaan Sumatran, Jaavan, Maduran, Balin, Läntisen Nusa Tenggaran, Batamin, Kalimantanin ja Sulawesin alueilla. 
Indomaret-myymälöitä löytyy helposti asuinalueilta, toimistorakennuksista ja julkisista tiloista, koska myyntipisteiden sijoituspaikat perustuvat tunnuslauseeseen "yksinkertainen ja säästäväinen" (). Indomaret myy yli 5 000 erilaista tuotetta.
Montechiarugolo

Montechiarugolo on kunta Parman maakunnassa Emilia-Romagnan alueella, Pohjois-Italiassa. Se sijaitsee noin 13 kilometriä kaakkoon Parman kaupungista. Sen väkiluku oli 11 104 asukasta 1. tammikuuta 2019.
Montechiarugolo on monikeskuksinen kunta, joka jakautuu viiteen eri osaan: Montecchio Emilia, Parma, San Polo d’Enza, Sant’Ilario d’Enza ja Traversetolo.
MC Rivo

Rivo (oikealta nimeltään Riku Virtanen) on suomalainen rap-artisti.
Rivo on kotoisin Forssasta. Hän voitti Rap SM:n vuonna 2013, siitä lähtien hän on toiminut rpsm:n juontajana. Rivo on julkaissut kaksi omakustannealbumia: "Ikuisuusprojekti" vuonna 2012 ja "Paras ja vaatimaton" vuonna 2015. Hänellä on levytyssopimus Löyly-Viihteen kanssa.
NCO

NCO (oikealta nimeltään Nino Ensio Mofu) on turkulainen artisti. 
Ura.
NCO on julkaissut kaksi sooloalbumia, yhden EP:n, sekä Kuben kanssa tehdyn yhteisprojektin ja Rosvon kanssa tehdyn yhteisprojektin. Hän aloitti uransa julkaisemalla kappaleita SoundCloud-musiikkipalveluun. NCO kuuluu turkulaiseen Mauno Gang -kollektiiviin, jossa vaikuttavat myös Musta hanhi, FETTI, Dizzy ja Rosvo.
NCO julkaisi uuden levynsä "7741" marraskuussa 2019. Levyllä vierailevat TIPPA, Eevil Stöö, IBE, OPA, FETTI ja LIL YAYO.
Budapestin kylpylät

Termaalikylpylät eli lämminvesikylpylät Budapestissa ovat suosittuja turistikohteita sekä yleisiä mukavuuksia kaupungin asukkaille. Yksi syy siihen, että roomalaiset ensin asuttivat alueen heti Tonavan länsipuolella ja perustivat alueellisen pääkaupunginsa Aquincumiin (nykyään osa Óbudaa, Pohjois-Budapestissa), on se, että he voisivat hyödyntää lämpimiä lähteitä ja nauttia niistä. Tänä ajanjaksona rakennettujen valtavien kylpylöiden joukossa on edelleen näkyviä raunioita. Turkin aikana (1541–1686) rakennetut uudet kylpylät palvelivat sekä uima- että lääketieteellisiä tarkoituksia, ja jotkut niistä ovat käytössä edelleen tänäkin päivänä. Budapest saavutti maineensa kylpyläkaupunkina 1920-luvulla, kun termaalivesien taloudelliset potentiaalit toteutettiin ensimmäisen kerran vierailijoiden ilmaantuessa. Itse asiassa vuonna 1934 Budapest luokiteltiin virallisesti kylpyläkaupungiksi. Kiraly-kylpylän rakentaminen aloitettiin vuonna 1565, ja suurin osa nykypäivän rakennuksista on peräisin turkkilaiselta ajalta, mukaan lukien erityisesti hieno kupoli-pohjainen uima-allas.
Rudas kylpylä sijaitsee keskeisellä paikalla - kapealla maa-alueella Gellért-mäen ja Tonavan välissä - ja ovat myös erinomainen esimerkki arkkitehtuurista, joka on peräisin Turkin ajanjaksolta. Keskeinen ominaisuus on kahdeksankulmainen uima-allas, jonka yli valoa heijastaa halkaisijaltaan 10m oleva kupoli, jota tukee kahdeksan pylvästä.
Gellértin kylpylä ja hotelli rakennettiin vuonna 1918, vaikka paikalla oli aikaisemmin ollut turkkilaisia saunoja ja keskiajalla myös sairaala. Vuonna 1927 kylpylä laajennettiin sisältämään aalto-uima-allas, ja poreileva kylpy lisättiin vuonna 1934. Hyvin säilyneeseen jugend-sisustukseen sisältyy värikkäitä mosaiikkia, marmoripylväitä, lasimaalauksia ja patsaita.
Lukács-kylpylä sijaitsee Budan puolella, ja on myös turkkilainen, vaikka se otettiin käyttöön vasta 1800-luvun lopulla. Tällöin myös kylpylä ja hoitokeskus perustettiin. Sisäpihan ympärillä on marmoritabletteja, jotka muistuttavat siellä parannettujen suojelijoiden kiitosta. 1950-luvulta lähtien sitä on pidetty intellektuellien ja taiteilijoiden keskuksena.
Széchenyin kylpylä on yksi suurimmista lämminvesiylpylöistä koko Euroopassa ja ainoa "vanha" lääkekylpylä, joka löytyy kaupungin Pestin puolelta. Sisäaltaat ovat peräisin vuodelta 1913 ja ulkouima-altaat vuodelta 1927. Suurimmat altaat muistuttavat roomalaisten kylpyihin liittyviä yksityiskohtia, pienemmät altaat muistuttavat hieman kreikkalaisten uimakulttuurista. Saunat ja sukellusaltaat on lainattu Pohjois-Euroopassa juontuvista perinteistä. Kolme ulkouima-allasta ovat avoinna ympäri vuoden, talvi mukaan lukien. Sisätiloissa on yli kymmenen erillistä uima-allasta, ja myös koko joukko lääketieteellisiä hoitoja on saatavana.
7741

7741 on turkulaisen rap-artisti NCO:n toinen albumi, joka julkaistiin 6. marraskuuta 2019 Skorpioni Recordsin kautta. Levyltä julkaistiin kaksi singleä: "SILTI" ja yhdessä IBE:n kanssa tehty "Veitola."
Albumin kantavana teemana ovat muovailuvahasta tehdyt hahmot, levyn kannessa sekä kappaleen "Kotibileet" musiikkivideolla. NCO on kertonut haastattelussa, että albumin nimi tulee tämän asunnon ovikoodista.
¡Venganza!

¡Venganza! (engl. "Revenge!") on newjerseyläisen rockbändin, My Chemical Romancen, live-musiikkialbumi, joka nauhoitettiin Mexico Cityssa, Mexicossa vuonna 2007.
GoodJobLarry

GoodJobLarry (oikealta nimeltään Lauri Moilanen) on suomalainen musiikkituottaja, jonka tuotantoon kuuluu moderni rapmusiikki. Moilanen on tuottanut kappaleita muun muassa G-Eazylle, , Gettomasalle sekä Tipalle. Larry on ollut tuottamassa Tipan "Satutat Mua" -kappaletta, joka oli Emma-gaalassa ehdolla vuoden biisiksi 2019. Hän julkaisi lokakuussa 2019 ensimmäisen tuottaja-EP:nsä. EP:llä vierailivat mm. Tippa, NCO sekä Pajafella.
Ura.
Moilanen aloitti musiikkiuransa nuorena punkbändissä. 2010-luvun alkupuolella hän tutustui Tippaan (silloiseen Tippa-T:hen), joka näytti Moilaselle miten FL Studiolla tehdään biittejä. Aluksi Larry räppäsi, mutta on siirtynyt myöhemmin pelkäksi tuottajaksi.
Beabadoobee

Beatrice Kristi Laus (s. 3. kesäkuuta 2000, Filippiinit), tai Bea Kristi, on brittiläis-filippiiniläinen muusikko ja lauluntekijä, joka muutti lapsena vanhempiensa kanssa Lontooseen.
Laus alkoi kirjoittamaan lauluja 13-vuotiaana ja julkaisi ensimmäiset kappaleensa Youtubessa ollessaan 17-vuotias. Hän oli tuolloin erotettu koulusta huonojen arvosanojen ja käytöksen vuoksi. Hänen isänsä toi hänelle kitaran, jolloin hän aloitti aikansa kuluksi soittamaan ja tekemään kappaleita.
Kushal Das

Kushal Das (; s. 1959 Kalkutta) on intialainen sitaristi, surbaharisti ja musiikkipedagogi. Hänen soittotyylinsä pohjautuu Nikhil Banerjeen edustaman Maihar-koulukunnan ("gharana") ohjelmistoon.
Das syntyi musikaaliseen sukuun ja sai varhaisen opetuksensa isältään Sailen Dasilta (Lakshman Bhattacharyan ja Ravi Shankarin oppilas) sekä sedältään Santanu Dasilta (Ali Akbar Khanin oppilas). Hän täydensi opintojaan Sanjoy Bandopadhyayn ja Ajoy Sinha Royn johdolla. Lauluopetusta hän sai lisäksi Manas Chakrabortylta ja Ramkrishna Basulta.
Das on osallistunut useimpiin Intian suuriin musiikkikonferensseihin ja esiintynyt monissa Euroopan maissa. Sitaristi Kalyanjit Das on hänen poikansa.
Harzhornin taistelu

Harzhornin taistelu käytiin muinaisessa Germaniassa Rooman valtakunnan, roomalaisten palkkasotureiden ja germaaninen välillä vuonna 235 jaa. Taistelu on saanut nimensä läheisen Harzhornin kukkulan mukaan. Roomalaisia, 9000 hengen suuruisia joukkoja johti Maximinus Thrax. Taistelukenttä löydettiin vuonna 2008, ja se on arkeologien mielenkiinnon kohteena. Taistelun ajankohta on saatu selville taistelupaikalta löydettyjen kolikoiden mukaan, jotka ovat Severus Alexanterin ja Maximinus Thraxin hallintokausilta.
Tutkijoiden hypoteesi on, että roomalaiset olivat palaamassa pohjois-Saksasta talvileiriinsä, kun he joutuivat germaanien yllättämiksi. Roomalaisten onnistui voittaa taistelu raskaan kenttäaseistuksen, Clhreoballistojen, avulla sekä miesylivoimallaan.
Taistelukentän löytyminen.
Taistelukenttä löytyi vuonna 2000, kun kaksi harrastaja-arkeologia tutki aluetta metallinpaljastimella. Harrastaja-arkeologit olivat etsimässä paikalta keskiaikaista linnoitusta, kun he löysivät roomalaisen Hippo-sandaalin. Löytäjät ilmoittivat löydöksestään paikallisille arkeologeille. 
Taistelukenttä sijaitsee Harzin kukkulaketjun itäisessä päässä. Pohjois-eteläsuunnassa sen voi ylittää ainoastaan kapeaa solaa pitkin. Kohdassa sijaitsi muinainen kauppareitti ja nykyään Bundesautobahn 7. Taistelusta kertovista muinaisjäänteitä ei ole löydetty itse solasta vaan Harzin kukkuloilta, jotka sijaitsevat suoraan länteen kyseisestä kohdasta. Solan pohjoispuolella sijaitsevat jyrkänteet ovat mahdottomia kiivetä, mikä muodostaa paikasta ihanteellisen väijytykseen.
Vanamo-kirjastot

Vanamo-kirjastot on kolmen Kanta-Hämeen maakuntaan kuuluvan kunnan yhteinen kirjastokimppa. Mukana ovat Hämeenlinnan kaupunginkirjasto, Janakkalan kunnankirjasto ja Hattulan kunnankirjasto. 
Toimipisteet.
Vanamo-kirjastoihin kuului kesäkuussa 2021 kymmenen kiinteää toimipistettä ja neljä kirjastoautoa:
Seiyo

Seiyo () on Japanin kaupunki Shikokun saarella Ehimen prefektuurissa. Se sijaitsee prefektuurin eteläosassa Tyynenmeren Uwanmeren rannikolla. Itä–länsisuunnassa pitkänomainen kaupunki ulottuu mereltä länteen Shikokuvuorille aina Kōchin prefektuurin rajalle saakka. Kaupungin läpi virtaa Hijijoki sivujokineen. Valtaosa kaupungin alueesta on metsäistä vuoristoa, mutta sen keskiosissa on kaksi viljavaa tasankoaluetta, Uwan allas ja Nomuran allas. Seiyossa on 37 447 asukasta (syyskuussa 2019) ja sen pinta-ala on 514,34 neliökilometriä.
Seiyo on hallinnollisena alueena suhteellisen uusi: kaupunki perustettiin vuonna 2004 liittämällä yhteen Uwan, Nomuran, Shirokawan, Akehaman ja Mikamen maaseutukaupungit. Kaupungin keskustaa on Uwan alueella sijaitseva Unomachin kaupunginosa, joka kehittyi Edo-kaudella postiasemana ("shukuba"). Merkittäviä elinkeinoja Seiyossa ovat metsätalous, karjatalous ja maanviljely, joka tuottaa muun muassa riisiä, hedelmiä ja vihanneksia. Akehama ja Mikame sijaitsevat rannikolla, joten niissä harjoitetaan kalastusta ja vesiviljelyä. Shirokawan alueella perinteisiä elinkeinoja ovat japaninpaperin ja japaninvahan valmistus.
Seiyon nähtävyyksiin kuuluvat useat luonnonalueet ja Unomachissa säilynyt, Uwajimaan johtavan tien varren vanha kaupunkiseutu. Osa kaupungista Hoketsun solan alueella kuuluu Ashizuri-Uwakain kansallispuistoon. Kaupunkia palvelee JR Shikokun Yosan-linja.
Matamba

Matamba oli mbundu-kansan valtio Keski-Afrikassa nykyisen Angolan alueella 1500-luvulta 1900-luvun alkuun. Se sijaitsi Kongojoen vesistöön kuuluvalla Kwangojoella koilliseen Luandasta. Matamban kuningaskuntaa hallitsivat poikkeuksellisesti pääasiassa naiset.
Historia.
Matamba oli löyhästi osa Kongon kuningaskuntaa noin vuoteen 1550 asti. Alueen tilanne muuttui, kun Portugali perusti vuonna 1575 Luandaan Angolan siirtokunnan. Portugalilaiset ajautuivat konfliktiin läheisen Ndongon kuningaskunnan kanssa ja lopulta valtasivat maan pääkaupungin 1621. Lyhyen rauhan jälkeen Ndongossa syttyi sisällissota, kun kuninkaan sisko Nzinga Mbande nousi valtaan ja portugalilaiset puolestaan tukivat valtaistuimelle tämän kilpailijaa Ngola a Haria. Nzinga karkotettiin maanpakoon, ja hän suuntasi Matambaan ja nousi sen hallitsijaksi. Nzinga kävi Matambasta käsin sotaa portugalilaisia ja Ngola a Haria vastaan vuoteen 1656 asti, kunnes Angolan ja Matamban välinen raja sovittiin rauhansopimuksella.
Nzinga Mbande kuoli 1663. Hänellä ei ollut lapsia, ja vallasta syttyi sisällissota 1666. Lopulta valta siirtyi Nzingan kenraalin João Guterres Ngola Kaninin jälkeläisille. Matamba kävi samoihin aikoihin kamppailua naapurimaa Kasanjen kanssa Kwangojoen hallinnasta, kunnes kuningatar Verónica Guterres Ngola Kanini vakiinnutti rajat ja rauha palasi. Matamban välit portugalilaisiin säilyivät tämän jälkeen pitkään pääasiassa rauhallisina. Portugalilaiset hyökkäsivät 1744 ja alistivat Matamban nimellisesti vasallikseen. Vuonna 1767 kuningatar Ana II Guterres da Silva Ngola Kanini kuoli, ja maa jakautui kahtia, kun hänen tyttärensä Kamana ja veljenpoikansa Francisco II Kaluete ka Mbandi taistelivat vallasta. Lopulta Kamanan poika yhdisti Matamban.
Laajentaessaan 1800-luvulla kahviplantaasejaan portugalilaiset tunkeutuivat Matamban läntisiin osiin, ja seurasi useita sotia. Matamba onnistui estämään portugalilaisten etenemisen aina 1900-luvun alkuun asti. Lopulta vuonna 1909 Portugali valtasi maan ja liitti sen osaksi Angolaa.
Mohan Bhagwat

Mohan Bhagwat (s. 11. syyskuuta 1950 Chandrapur) on intialainen hindunationalisti, josta tuli Rashtriya Swayamsevak Sangh -järjestön (RSS) kuudes ja nykyinen johtaja vuonna 2009.
Bhagwat syntyi perheeseen, jolla oli runsaasti yhteyksiä RSS-järjestöön. Hänen isänsä oli toiminut Gujaratissa liikkeen täyspäiväisenä vapaaehtoistyöntekijänä, äitinsä RSS:n naisjärjestössä ja isoisänsä oli järjestön perustaja Hedgewarin tuttava. Hän jätti kesken eläinlääketieteen maisteriopintonsa vuonna 1975, kun Indira Gandhi julisti kansallisen hätätilan, ja ryhtyi RSS:n täyspäiväiseksi vapaaehtoistyöntekijäksi ("pracharak"). Vuodesta 1991 alkaen hän oli vuosikymmenen loppuun saakka järjestön fyysisestä harjoittelusta vastaava johtaja. Hänet ylennettiin 2000 järjestön pääsihteeriksi, ja hän toimi tehtävässä kolme kolmivuotiskautta, kunnes hänet valittiin vuonna 2009 järjestön johtajaksi.
Päästyään Rashtriya Swayamsevak Sanghin johtajaksi Bhagwat uudisti järjestöä asettamalla virkoihin 75 vuoden ikärajan, muuttamalla järjestön univormua ja tekemällä järjestön paikallisosastojen ("shakha") tilaisuuksista ajallisesti mukautuvia, jolloin niitä ei ole sidottu tarkkoihin aikatauluihin. Hänen johdollaan RSS aloitti myös internetvaikuttamisen. Hänen mukaansa Intia on Hindustan eli ensisijaisesti hindujen valtio. Lynkkausta hän pitää länsimaisena ja puolueellisena sanana, joka ei sovellu kuvaamaan Intian sosiaalisia väkivaltaisuuksia. Hänen mukaansa Raman temppelin rakentaminen tuhotun Baburin moskeijan tilalle Ayodhyassa on koko kansakunnan ylpeyden aihe ja tärkeä kysymys intialaiselle hinduidentiteetille, jonka pitäisi saada tukea jokaiselta intialaiselta. 
Valtiollinen yliopisto Animal and Fishery Sciences University kunnioitti vuonna 2017 Bhagwatia myöntämällä hänelle doctor of science (DSc) -arvon, koska yliopiston mukaan Bhagwat on edistänyt eläinlääketiedettä sekä lehmien suojelua.
Daniel Granato

Daniel Granato (s. 1984) on brasilialais-italialainen elintarviketieteilijä, joka työskentelee tutkijana ja apulaisprofessorina Luonnonvarakeskuksessa (Luke) Espoossa. Hän lukeutuu elintarviketieteen ja yleisemmin maataloustieteiden viitatuimpiin tutkijoihin maailmassa.
Granato valmistui maisteriksi vuonna 2009 Universidade Federal do Paranásta pääaineenaan elintarviketeknologia. Hän suoritti elintarviketieteen tohtoritutkinnon São Paulon yliopistossa (2011) ja elintarvikekemian tohtoritutkinnon Wageningenin yliopistossa (2016). Hänen englanninkielinen elintarvikekemian alaan kuuluva väitöskirjansa käsitteli rypälemehujen kemiallista koostumusta ja hyötyjä. Työ oli otsikoitu "Reflectance of botanical, production and geographical origin on the unique compositional traits of purple grape juices".
Granato nousi marraskuussa 2019 maailman viitatuimpien tutkijoiden joukkoon maataloustieteiden alalla (Highly Cited Researchers, luokka Agricultural Sciences); tämä listaus pohjautuu analyytikkoyritys Clarivaten ylläpitämään Web of Science -julkaisutietokantaan. Vuoden 2019 maailman viitatuimpien tutkijoiden listauksessa oli yhteensä noin 6 200 tutkijaa, joista 3 700 oli ryhmitelty johonkin 21:stä selvityksessä mukana olleesta tieteenalaryhmästä ja 2 500 oli poikkitieteellisten aihepiirien tutkijoita.
Yoshiyuki Hasegawa

Yoshiyuki Hasegawa (; s. 11. helmikuuta 1969 Kioto) on japanilainen entinen jalkapalloilija.
Jalkapallomaajoukkue.
Hasegawa debytoi Japanin maajoukkueessa helmikuussa 1995. Hän on pelannut kuusi maaottelua.
Tadashi Nakamura

Tadashi Nakamura (; s. 10. kesäkuuta 1971 Tokio) on japanilainen entinen jalkapalloilija.
Jalkapallomaajoukkue.
Nakamura debytoi Japanin maajoukkueessa helmikuussa 1995. Hän on pelannut 16 maaottelua.
Katsuo Kanda

Katsuo Kanda (; s. 21. kesäkuuta 1966 Niigata) on japanilainen entinen jalkapalloilija.
Jalkapallomaajoukkue.
Kanda debytoi Japanin maajoukkueessa toukokuussa 1995.
Kōji Noguchi

Kōji Noguchi (; s. 5. kesäkuuta 1970 Chiba) on japanilainen entinen jalkapalloilija.
Jalkapallomaajoukkue.
Noguchi debytoi Japanin maajoukkueessa elokuussa 1995.
Kentarō Hayashi

Kentarō Hayashi (; s. 29. elokuuta 1972 Tokio) on japanilainen entinen jalkapalloilija.
Jalkapallomaajoukkue.
Hayashi debytoi Japanin maajoukkueessa elokuussa 1995. Hän on pelannut kaksi maaottelua.
Kentarō Sawada

Kentarō Sawada (; s. 15. toukokuuta 1970 Kamakura) on japanilainen entinen jalkapalloilija.
Jalkapallomaajoukkue.
Sawada debytoi Japanin maajoukkueessa syyskuussa 1995. Hän on pelannut neljä maaottelua.
Masaharu Suzuki

Masaharu Suzuki (; s. 3. elokuuta 1970 Shizuoka) on japanilainen entinen jalkapalloilija.
Jalkapallomaajoukkue.
Suzuki debytoi Japanin maajoukkueessa lokakuussa 1995. Hän on pelannut kaksi maaottelua.
Masaki Tsuchihashi

Masaki Tsuchihashi (; s. 23. heinäkuuta 1972 Jokohama) on japanilainen entinen jalkapalloilija.
Jalkapallomaajoukkue.
Tsuchihashi debytoi Japanin maajoukkueessa toukokuussa 1996.
Naoki Sakai

Naoki Sakai (; s. 2. elokuuta 1975 Chiba) on japanilainen entinen jalkapalloilija.
Jalkapallomaajoukkue.
Sakai debytoi Japanin maajoukkueessa lokakuussa 1996.
Yasuyuki Moriyama

Yasuyuki Moriyama (; s. 1. toukokuuta 1969 Gifu) on japanilainen entinen jalkapalloilija.
Jalkapallomaajoukkue.
Moriyama debytoi Japanin maajoukkueessa kesäkuussa 1997.
Takeshi Watanabe

Takeshi Watanabe (; s. 10. syyskuuta 1972 Shizuoka) on japanilainen entinen jalkapalloilija.
Jalkapallomaajoukkue.
Watanabe debytoi Japanin maajoukkueessa elokuussa 1997.
Tadatoshi Masuda

Tadatoshi Masuda (; s. 25. joulukuuta 1973 Shizuoka) on japanilainen entinen jalkapalloilija.
Jalkapallomaajoukkue.
Masuda debytoi Japanin maajoukkueessa helmikuussa 1998.
Gō Ōiwa

Gō Ōiwa (; s. 23. kesäkuuta 1972 Shizuoka) on japanilainen entinen jalkapalloilija.
Jalkapallomaajoukkue.
Ōiwa debytoi Japanin maajoukkueessa helmikuussa 2000. Hän on pelannut kolme maaottelua.
Atsushi Yoneyama

Atsushi Yoneyama (; s. 20. marraskuuta 1976 Utsunomiya) on japanilainen entinen jalkapalloilija.
Jalkapallomaajoukkue.
Yoneyama debytoi Japanin maajoukkueessa helmikuussa 2000.
Hiromi Kojima

Hiromi Kojima (; s. 12. joulukuuta 1977 Fukuoka) on japanilainen entinen jalkapalloilija.
Jalkapallomaajoukkue.
Kojima debytoi Japanin maajoukkueessa huhtikuussa 2000.
Satoshi Yamaguchi

Satoshi Yamaguchi -nimisiä henkilöitä ovat:
Zapljusskoje (Pljussa)

Zapljusskoje () on järvi Luoteis-Venäjällä Pihkovan alueella Pljussan piirissä.
Maantietoa.
Järvi on 3,5 kilometriä pitkä, 1,0 kilometriä leveä ja sen pinta-ala on 2,5 neliökilometriä eli 250 hehtaaria. Järvellä on tehty järvenlasku ilmeisesti turvetuonnon mahdollistamiseksi. Järven keskisyvyys on nykyään 1,7 metriä, mutta matalanveden aikana järven pohja paljastuu joissakin paikoissa ja järvi kuroutuu useaksi järvialtaaksi. Järvi on myös säännöstelty luusuaan rakennetulla padolla, joka on tällä hetkellä suljettu pysyvästi. Järven koillispuolella sijaitsee taajama Zapljusje (Заплюсье), jonka asuinalueita ulottuu järvelle asti.
Luontoarvoja.
Järvi on järvenlaskun vuoksi matala ja ruovikkoinen ja sitä uhkaa ilmavalokuvien perusteella umpeenkasvu. Sen ympäristössä on merkkejä turvetuotannosta. Rannat ovat matala, mutaiset ja ne kasvavat suoturvetta. Järvessä esiintyy valtalajeina ahven ja karppi, mutta niiden lisäksi esiintyy myös lahna, hauki, särki, carassius ja mutakala.
Vesistösuhteita.
Järvi sijaitsee Narvanjoen vesistöalueessa Pljussan valuma-alueella, jonka pääuoman Pljussan lähdejärvi se on. Pljussan uoma on luusuassa tosin padottu, mutta suon muita kuivatusojia on johdettu jokeen. Järven valuma-alueen koko on 67,4 neliökilometriä.
Yoshiharu Ueno

Yoshiharu Ueno (; s. 21. huhtikuuta 1973 Saitama) on japanilainen entinen jalkapalloilija.
Jalkapallomaajoukkue.
Ueno debytoi Japanin maajoukkueessa kesäkuussa 2000.
Nikolai Tihonov (kosmonautti)

Nikolai Vladimirovitš Tihonov (; s. 23. toukokuuta 1982 Novomoskovsk, Tulan alue) on venäläinen Roskosmoksen avaruuslentäjä eli kosmonautti.
Tihonov toimi Sojuz MS-02:n varamiehistössä.
Chikara Fujimoto

Chikara Fujimoto (; s. 31. lokakuuta 1977 Yamaguchi) on japanilainen entinen jalkapalloilija.
Jalkapallomaajoukkue.
Fujimoto debytoi Japanin maajoukkueessa heinäkuussa 2001. Hän on pelannut kaksi maaottelua.
Andrei Babkin

Andrei Babkin ( ) on venäläinen Roskosmoksen avaruuslentäjä.
Nozomi Hiroyama

Nozomi Hiroyama (; s. 6. toukokuuta 1977 Chiba) on japanilainen entinen jalkapalloilija.
Jalkapallomaajoukkue.
Hiroyama debytoi Japanin maajoukkueessa lokakuussa 2001. Hän on pelannut kaksi maaottelua.
Teruaki Kurobe

Teruaki Kurobe (; s. 6. maaliskuuta 1978 Tokushima) on japanilainen entinen jalkapalloilija.
Jalkapallomaajoukkue.
Kurobe debytoi Japanin maajoukkueessa maaliskuussa 2003. Hän on pelannut neljä maaottelua.
Shinji Murai

Shinji Murai (; s. 1. joulukuuta 1979 Chiba) on japanilainen entinen jalkapalloilija.
Jalkapallomaajoukkue.
Murai debytoi Japanin maajoukkueessa elokuussa 2005. Hän on pelannut viisi maaottelua.
Yoshinobu Minowa

Yoshinobu Minowa (; s. 2. kesäkuuta 1976 Kawasaki) on japanilainen entinen jalkapalloilija.
Jalkapallomaajoukkue.
Minowa debytoi Japanin maajoukkueessa lokakuussa 2005.
Tobramysiini

Tobramysiini (C18H37N5O9) on aminoglykosideihin kuuluva orgaaninen yhdiste. Yhdistettä käytetään lääketieteessä antibioottina bakteeri-infektioiden hoidossa.
Ominaisuudet ja käyttö.
Huoneenlämpötilassa tobramysiini on kiinteää kiteistä ainetta. Yhdiste liukenee hyvin veteen ja liuokset ovat heikosti emäksisiä. Tobramysiini on optisesti aktiivista ja sen kiertokyky vesiliuoksessa on +128. Lääkeaineen vaikutusmekanismi on sama kuin muillakin aminoglykosidiantibiooteilla eli se sitoutuu bakteerien ribosomin 30S-alayksikköön ja estää bakteerien proteiinisynteesin. Tobramysiini vaikuttaa erityisesti gramnegatiivisiin bakteereihin kuten enterobakteereihin ja "Pseudomonas"-suvun lajeihin. Suurin osa grampositiivisista bakteereista on sille kuitenkin vastustuskykyisiä. Tobramysiiniä käytetään erityisesti Pseudomonas aeruginosa-bakteerin aiheuttamissa infektioissa kuten keuhkokuumeessa. Yhdiste annostellaan tyypillisimmin ruiskeena lihakseen tai suoneen ja kystistä fibroosia sairastavilla inhalaationa. Lääkeainetta voidaan käyttää yhdessä beetalaktaamiantibioottien kanssa.
Haittavaikutukset.
Tobaramysiinin aiheuttamat haittavaikutukset ovat aminoglykosideille tyypillisiä. Vakavimmat niistä ovat kuulovaurio ja myrkyllisyys munuaisille. Tobramysiini voi olla gentamisiiniä vähemmän myrkyllinen.
Valmistus.
Tobramysiiniä tuotetaan bioteknisesti "Streptomyces tenebrarius"-aktinobakteerin avulla.
Kazuki Ganaha

Kazuki Ganaha (; s. 26. syyskuuta 1980 Okinawa) on japanilainen jalkapalloilija.
Jalkapallomaajoukkue.
Ganaha debytoi Japanin maajoukkueessa elokuussa 2006. Hän on pelannut kuusi maaottelua ja tehnyt niissä kolme maalia.
Hayuma Tanaka

Hayuma Tanaka (; s. 31. heinäkuuta 1982 Nagano) on japanilainen jalkapalloilija.
Jalkapallomaajoukkue.
Tanaka debytoi Japanin maajoukkueessa elokuussa 2006.
Naoshi Nakamura

Naoshi Nakamura (; s. 27. tammikuuta 1979 Chiba) on japanilainen entinen jalkapalloilija.
Jalkapallomaajoukkue.
Nakamura debytoi Japanin maajoukkueessa elokuussa 2006.
Yūto Satō

Yūto Satō (; s. 12. maaliskuuta 1982 Saitama) on japanilainen jalkapalloilija.
Jalkapallomaajoukkue.
Satō debytoi Japanin maajoukkueessa elokuussa 2006.
Tsukasa Umesaki

Tsukasa Umesaki (; s. 23. helmikuuta 1987 Nagasaki) on japanilainen jalkapalloilija.
Jalkapallomaajoukkue.
Umesaki debytoi Japanin maajoukkueessa syyskuussa 2006.
Shūhei Terada

Shūhei Terada (; s. 23. kesäkuuta 1975 Mie) on japanilainen entinen jalkapalloilija.
Jalkapallomaajoukkue.
Terada debytoi Japanin maajoukkueessa toukokuussa 2008. Hän on pelannut kuusi maaottelua.
Kazumichi Takagi

Kazumichi Takagi (; s. 21. marraskuuta 1980 Shiga) on japanilainen entinen jalkapalloilija.
Jalkapallomaajoukkue.
Takagi debytoi Japanin maajoukkueessa elokuussa 2008. Hän on pelannut viisi maaottelua.
Takeshi Aoki

Takeshi Aoki (; s. 28. syyskuuta 1982 Takasaki) on japanilainen jalkapalloilija.
Jalkapallomaajoukkue.
Aoki debytoi Japanin maajoukkueessa elokuussa 2008. Hän on pelannut kaksi maaottelua.
Mū Kanazaki

Mū Kanazaki (; s. 16. helmikuuta 1989 Mie) on japanilainen jalkapalloilija.
Jalkapallomaajoukkue.
Kanazaki debytoi Japanin maajoukkueessa tammikuussa 2009. Hän on pelannut 11 maaottelua ja tehnyt niissä kaksi maalia.
Naoki Yamada

Naoki Yamada (; s. 4. heinäkuuta 1990 Saitama) on japanilainen jalkapalloilija.
Jalkapallomaajoukkue.
Yamada debytoi Japanin maajoukkueessa toukokuussa 2009. Hän on pelannut kaksi maaottelua.
Matka (lehti)

Matka (entinen Matkaopas ja ET Matkaopas) on vuonna 1999 perustettu aikakauslehti. Se sisältää juttuja valmismatkoista, kotimaan reissuista, risteilyistä ja kaukomatkoista. Lehden päätoimittajana toimii Venla Kujakallio. Vuodesta 2020 alkaen lehti on ilmestynyt 10 kertaa vuodessa. Lehden ydinlukija on 45+-vuotias matkailun harrastaja. Matka-lehteä kustantaa Sanoma Media Finland.
Toukokuusta 2021 lehden nimi on ollut Matka.
Takuji Yonemoto

Takuji Yonemoto (; s. 3. joulukuuta 1990 Hyogo) on japanilainen jalkapalloilija.
Jalkapallomaajoukkue.
Yonemoto debytoi Japanin maajoukkueessa tammikuussa 2010.
Integratiivinen lääketiede

Integratiivinen lääketiede on lääketieteellinen hoitomuoto, jossa lääkäri yhdistää joitakin vaihtoehtoisia- ja täydentäviä hoitomentelmiä (CAM = Complementary and Alternative Medicine) perinteiseen ns. koululääketieteellisessä koulutuksessa saatuun lääkärin ammattityöhön. Noin 150 000 lääkäriä Euroopassa käyttää yhdistävää eli integratiivista lääketiedettä. Tämän lisäksi noin 160 000 ei lääketieteellisen, mutta jonkun CAM-hoitomenetelmän koulutuksen saanutta käyttää näitä menetelmia Euroopan unionin alueella.
Yhdysvalloissa johtavat yliopistot, kuten Harvard, Stanford, Johns Hopkins, University of California, University of Texas, University of Michigan ovat perustaneet perustaneet Intergratiivisen eli yhdistävän lääketieteen keskuksia ja muodostaneet vuonna 2014 Academic Consortium for Integrative Medicine and Health” (ACIMH), johon kuuluu tällä hetkellä 60 keskusta. (Academic Consortium 2015)
CAM - tutkimus on ollut EU:n tutkimusagendalla lähes 20 vuoden ajan (COST B4, 1993–1998; CAM-Cancer projekti 2002–2005). EU-Parlamentin vaatimuksesta myös edellinen, 2014 päättynyt tutkimusohjelma FP7 sisälsi määrärahat CAM-tutkimusta varten. Tavoite oli saada näyttöön perustuvia tutkimustietoja CAM-tilanteesta Euroopassa eli tietoja CAM-hoitojen saatavuudesta, niiden laillisesta ja regulatorisesta asemasta,sekä tietoja palvelujen antajien määrästä ja koulutustasosta. Tavoite oli tehdä kirjallisuuskatsaus ja määritellä sen perusteella CAM:n käsite. Lopullinen päämäärä oli laatia tutkimustuloksien perusteella suunnitelma tulevaisuuden tutkimusprojektien sisällöstä, aikataulusta ja koordinoinnista ja perustaa tutkijaryhmien verkko EU:n tasolla tulevaisuuden tutkimusprojektion koordinointia varten.
Kazuma Watanabe

Kazuma Watanabe (; s. 10. elokuuta 1986 Nagasaki) on japanilainen jalkapalloilija.
Jalkapallomaajoukkue.
Watanabe debytoi Japanin maajoukkueessa tammikuussa 2010.
30 Hudson Yards

30 Hudson Yards (myös nimellä North Tower) on vuonna 2019 valmistunut pilvenpiirtäjä, joka sijaitsee New Yorkin Manhattanilla. Sen on suunnittellut arkkitehtitoimisto Kohn Pedersen Fox. Rakennus on 387 metriä korkea ja se on New Yorkin kolmanneksi korkein rakennus (2019).
Rakennuksen suurin käyttäjä on WarnerMedia, joka tiedotti vuonna 2013 muuttavansa toimintansa rakennukseen ja luopuvansa Time Warner Centerissä sijaitsevista tiloistaan, jossa sijaitsi aiemmin yhtiön pääkonttori. Huhtikuussa 2019 WarnerMedian omistava AT&amp;T myi myynti- ja takaisinvuokraus (sale and lease back) -sopimuksella 30 Hudson Yardsin tilat noin 2,2 miljardilla dollarilla ja vuokrasi tilat vuoteen 2034 asti.
Kunimitsu Sekiguchi

Kunimitsu Sekiguchi (; s. 26. joulukuuta 1985 Tokio) on japanilainen jalkapalloilija.
Jalkapallomaajoukkue.
Sekiguchi debytoi Japanin maajoukkueessa lokakuussa 2010. Hän on pelannut kolme maaottelua.
Daigo Nishi

Daigo Nishi (; s. 28. elokuuta 1987 Sapporo) on japanilainen jalkapalloilija.
Jalkapallomaajoukkue.
Nishi debytoi Japanin maajoukkueessa kesäkuussa 2011. Hän on pelannut kaksi maaottelua.
Afrikan kisat 2015

Afrikan kisat 2015, järjestyksessään 11. Afrikan kisat, järjestettiin Brazzavillessä Kongon tasavallassa 4. syyskuuta – 19. syyskuuta 2015. Kisat olivat samalla Afrikan kisojen 50-vuotisjuhlakisat. Myös ensimmäiset kisat järjestettiin Brazzavillessä 1965. Kisoihin osallistui 49 maata. Kisojen menestynein maa oli Egypti 217 mitalilla.
Kisoissa oli mukana 20 varsinaista lajia ja kaksi näytöslajia:
Jun’ya Tanaka

Jun’ya Tanaka (; s. 15. heinäkuuta 1987 Tokio) on japanilainen jalkapalloilija.
Jalkapallomaajoukkue.
Tanaka debytoi Japanin maajoukkueessa helmikuussa 2012. Hän on pelannut neljä maaottelua.
Naoya Kondō

Naoya Kondō (; s. 3. lokakuuta 1983 Utsunomiya) on japanilainen jalkapalloilija.
Jalkapallomaajoukkue.
Kondō debytoi Japanin maajoukkueessa helmikuussa 2012.
Yōjirō Takahagi

Yōjirō Takahagi (; s. 2. elokuuta 1986 Fukushima) on japanilainen jalkapalloilija.
Jalkapallomaajoukkue.
Takahagi debytoi Japanin maajoukkueessa heinäkuussa 2013. Hän on pelannut kolme maaottelua.
Bitinskoje (Pljussa)

Bitinskoje () on järvi Luoteis-Venäjällä Pihkovan alueella Strugi-Krasnyjen- ja Pljussan piirien välisellä raja-alueella.
Maantietoa.
Järvi on 1,9 kilometriä pitkä, 1,2 kilometriä leveä, ja sen pinta-ala on 1,04 neliökilometriä eli 104 hehtaaria. Sen keskisyvyys on noin 3 metriä, syvin kohta 8 metriä. Järvi sijaitsee metsäalueella, joka jää laajan suoalueen eteläpuolelle. Lähimmät kylät sijaitsevat kolmen (), kuuden () ja viiden kilometrin päässä ().
Luontoarvoja.
Järven korpimetsien ympäröimät rannat päättyvät hyllyvälle turvesuolle. Järven kalastoon kuuluvat ainakin ahven ja mutakala.
Historiaa.
Järven lähialueella sijaitsee kumpukalmisto, joka ajoitetaan ensimmäiselle esikristilliselle vuosituhannelle. Vanhoista keskiaikaisista verokirjoista tiedetään myös, että alueella on sijainnut verotettavia kyliä. Vielä 1930-luvulla seudulla on asunut virolaisia, ja vuonna 1937 seudulla oli jopa 60 taloa käsittävä kyläyhteisö. Se kuitenkin hajotettiin viimeistään vuonna 1939.
Vesistösuhteita.
Järvi sijaitsee Narvanjoen vesistöalueessa Pljussan valuma-alueella, jonka sivujoen Tšornajajoen valuma-alueeseen se kuuluu. Järvestä lähtee Korytnjaoja itään päin, ja se yhtyy muutaman kilometrin päässä Tšornojejärvestä tulevaan Tšornajajokeen, joka samalla alkaa kaartaa kohti itää. Tšornaja yhtyy parinkymmenen kilometrin päässä pääuomaansa Pljussaan. Järven valuma-alueen koko on 10,2 neliökilometriä, vaikka eräissä lähteissä se on ilmoitettu olevan 8,4 neliökilometriä.
Masato Kudō

Masato Kudō (; 6. toukokuuta 1990 Tokio – 21. lokakuuta 2022) oli japanilainen jalkapalloilija.
Jalkapallomaajoukkue.
Kudō debytoi Japanin maajoukkueessa heinäkuussa 2013. Hän pelasi neljä maaottelua ja teki niissä kaksi maalia.
Hiroki Yamada

Hiroki Yamada (; s. 27. joulukuuta 1988 Shizuoka) on japanilainen jalkapalloilija.
Jalkapallomaajoukkue.
Yamada debytoi Japanin maajoukkueessa heinäkuussa 2013. Hän on pelannut kaksi maaottelua.
Lovikääpä

Lovikääpä ("Postia lowei") on Suomessa vain muutaman kerran tavattu, erittäin uhanalainen kääpälaji. Sitä kasvaa vanhoissa metsissä kelottuneissa ja kaatuneissa männyn rungoissa, harvoin myös kuusella. Ruskolahottaja.
Lovikäävän itiöemä on yksivuotinen ja pileaattinen tai puoliresupinaattinen. Puoliresupinaattisessa muodossa resupinaattisen osan reunus on pullean pumpulimainen. Lakit ovat hyllymäisiä tai tylppiä. Tuoreena pehmeän itiöemän perusväri on valkoinen, yläpinta vahamainen tai vettyneen kuultava. Kuivaessaan itiöemä saa meripihkanruskean sävyn ja muuttuu hauraaksi. Alapinnan reunoilla hammassuiset pillit ovat kulmikkaita ja niitä mahtuu 4–6 millimetrille, mutta muuten pillit yhteensulautuvat sokkeloiksiksi ja niiden koko kasvaa 1–2 millimetrillä. Lovikääpä on tuoksuton ja miedon makuinen.
Lovikäävän tunnistus on hankalaa ja usein se onnistuu vain poissulkemalla muut lajit. Vertaa poimulakkikääpään, joka on lovikääpää kovempi.
Ryōta Morioka

Ryōta Morioka (; s. 12. huhtikuuta 1991 Kioto) on japanilainen jalkapalloilija.
Jalkapallomaajoukkue.
Morioka debytoi Japanin maajoukkueessa syyskuussa 2014. Hän on pelannut viisi maaottelua.
Yūsuke Minagawa

Yūsuke Minagawa (; s. 9. lokakuuta 1991 Saitama) on japanilainen jalkapalloilija.
Jalkapallomaajoukkue.
Minagawa debytoi Japanin maajoukkueessa syyskuussa 2014.
Tatsuya Sakai

Tatsuya Sakai (; s. 19. marraskuuta 1990 Fukuoka) on japanilainen jalkapalloilija.
Jalkapallomaajoukkue.
Sakai debytoi Japanin maajoukkueessa syyskuussa 2014.
Taishi Taguchi

Taishi Taguchi (; s. 16. maaliskuuta 1991 Okinawa) on japanilainen jalkapalloilija.
Jalkapallomaajoukkue.
Taguchi debytoi Japanin maajoukkueessa lokakuussa 2014. Hän on pelannut kolme maaottelua.
Joseph Sarkis

Joseph Sarkis on yhdysvaltalainen insinööri ja operatiivisen johtajuuden tutkija, joka työskentelee professorina Worcesterin polyteknisessä instituutissa Yhdysvaltain Massachusettsin osavaltion Worcesterissa. Hän lukeutuu insinööritieteiden aihepiirin viitatuimpiin tutkijoihin maailmassa. Muun muassa kierrätystaloutta ja ekologisesti kestävämpää alihankintaketjua tutkinut Sarkis on tehnyt yhteistyötä myös helsinkiläisen Hanken Svenska handelshögskolanin kanssa.
Sarkis valmistui insinööriksi (B.Sc.) New Yorkin osavaltionyliopiston Buffalon yliopistosta vuonna 1985 ja suoritti MBA-tutkinnon johtamisesta seuraavana vuonna (1986). Hän valmistui samasta yliopistosta tohtoriksi johtamisen (Management) alalta vuonna 1992. Sarkiksen englanninkielinen väitöskirja oli otsikoitu "Models for incremental implementation of advanced manufacturing systems".
Sarkis on tuottelias tutkija, jonka julkaisuluettelossa oli Web of Sciencen mukaan yli 270 nimikettä (marraskuussa 2019; ORCID-listauksessa oli tällöin jo yli 340 nimikettä). Hänen kirjoituksiaan on hyväksytty myös tieteen arvostetuimpiin julkaisuihin kuten Nature. Sarkis on ollut kirjoittamassa myös useita kirjoja tutkimusaloiltaan. 
Sarkis on tunnustettu useana vuonna maailman viitatuimpien tutkijoiden joukkoon kuuluvaksi insinööritieteiden alalla (Highly Cited Researchers, luokka Engineering; vuodet 2016-2019). Tämä tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Sarkins on tehnyt yhteistyötä muun muassa suomalaisen Hanken Svenska handelshögskolanin kanssa, joka yhteys tuli esille marraskuussa 2019 julkaistussa viitatuimpien tutkijoiden listauksessa. Tällä kertaa viitatuimpien tutkijoiden joukkoon oli valittu yhteensä noin 6 200 tutkijaa, joista 3 700 oli ryhmitelty johonkin 21:stä selvityksessä mukana olleesta tieteenalaryhmästä ja 2 500 oli poikkitieteellisten aihepiirien tutkijoita. Heistä kukin lukeutuu tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista.
Kengo Kawamata

Kengo Kawamata (; s. 14. lokakuuta 1989 Ehime) on japanilainen jalkapalloilija.
Jalkapallomaajoukkue.
Kawamata debytoi Japanin maajoukkueessa maaliskuussa 2015. Hän on pelannut yhdeksän maaottelua ja tehnyt niissä yhden maalin.
Shōgo Taniguchi

Shōgo Taniguchi (; s. 15. heinäkuuta 1991 Kumamoto) on japanilainen jalkapalloilija, pelipaikaltaan keskuspuolustaja. Hän pelasi pitkään kotimaassaan, kunnes siirtyi tammikuussa 2023 qatarilaisseura Al-Rayyaniin ja sieltä heinäkuussa 2024 belgialaiseen Sint-Truideniin.
Taniguchi edusti Japanin J1 Leaguessa Kawasaki Frontalea vuosina 2014–2022. Hän voitti liigamestaruuden vuosina 2017, 2018, 2020 ja 2021, Japanin cupin vuonna 2020 sekä Japanin liigacupin vuonna 2019. Hän toimi usean kauden ajan joukkueen kapteenina. Hän pelasi Al-Rayyanissa 1,5 vuoden aikana 37 Qatar Stars Leaguen ottelua ja teki niissä yhden maalin. Sint-Truidenissa hän pelasi syksyllä 2024 Jupiler Pro Leaguessa 13 ottelua ja teki niissä yhden maalin, mutta marraskuussa tullut akillesjännevamma vei hänet sairaslomalle.
Taniguchi debytoi Japanin A-maajoukkueessa kesäkuussa 2015. Vuoden 2015 kahden maaottelun ja vuoden 2017 yhden maaottelun jälkeen hän palasi maajoukkueeseen kesäkuussa 2021. Hän pelasi MM-kilpailuissa 2022 täydet minuutit voitokkaassa viimeisessä alkulohko-ottelussa Espanjaa ja tappiollisessa neljännesvälieräottelussa Kroatiaa vastaan. Aasian-mestaruuskilpailuissa 2023 hän pelasi avauskokoonpanossa kaksi ensimmäistä alkulohko-ottelua. Hän on pelannut vuoden 2024 loppuun mennessä 32 maaottelua, joissa hän on ollut 26 kertaa avauskokoonpanossa ja tehnyt yhden maalin, kesäkuussa 2023 ystävyysottelussa El Salvadoria vastaan.
Shū Kurata

Shū Kurata (; s. 26. marraskuuta 1988 Takatsuki) on japanilainen jalkapalloilija.
Jalkapallomaajoukkue.
Kurata debytoi Japanin maajoukkueessa elokuussa 2015. Hän on pelannut yhdeksän maaottelua ja tehnyt niissä kaksi maalia.
Yūki Mutō

Yūki Mutō (; s. 7. marraskuuta 1988 Kanagawa) on japanilainen jalkapalloilija.
Jalkapallomaajoukkue.
Mutō debytoi Japanin maajoukkueessa elokuussa 2015. Hän on pelannut kaksi maaottelua ja tehnyt niissä kaksi maalia.
Naoyuki Fujita

Naoyuki Fujita (; s. 22. kesäkuuta 1987 Fukuoka) on japanilainen jalkapalloilija.
Jalkapallomaajoukkue.
Fujita debytoi Japanin maajoukkueessa elokuussa 2015.
Kultakääpä

Kultakääpä ("Postia auricoma") on eri mäntylajeilla kasvava kääpä, joka on Suomessa erittäin harvinainen ja uhanalainen laji. Kultakääpää on tavattu Suomen lisäksi ainakin Puolasta, Ranskasta, Sveitsistä ja Euroopan puoleiselta Venäjältä.
Kultakääpä kasvattaa yksivuotisen, pienikokoisen ja pehmeän pileaattisen itiöemän. Kultakäävän tunnistaa erityisesti väristä, sillä sen yläpinta on nuorena puhtaan vaalean keltainen ja pillipinta kirkkaan rikinkeltainen. Vanhemmiten (ja kuivuessa) lakin yläpinta harmaantuu, kolhiintuneet kohdat ja pillit saavat vihertävää sävyä. Pillit ovat tasasuisia ja niitä 3–4 millimetrillä. Malto on valkoista tai harmahtavaa, kuivana haurasta. Kultakäävän tuoksu on heikko ja miellyttävä, maku taas hapahko.
Daiki Niwa

Daiki Niwa (; s. 16. tammikuuta 1986 Osaka) on japanilainen jalkapalloilija.
Jalkapallomaajoukkue.
Niwa debytoi Japanin maajoukkueessa elokuussa 2015. Hän on pelannut kaksi maaottelua.
Kōki Yonekura

Kōki Yonekura (; s. 17. toukokuuta 1988 Chiba) on japanilainen jalkapalloilija.
Jalkapallomaajoukkue.
Yonekura debytoi Japanin maajoukkueessa elokuussa 2015. Hän on pelannut kaksi maaottelua.
Yūki Kobayashi (jalkapalloilija, 1992)

Yūki Kobayashi (; s. 24. huhtikuuta 1992 Tokio) on japanilainen jalkapalloilija.
Jalkapallomaajoukkue.
Kobayashi debytoi Japanin maajoukkueessa kesäkuussa 2016. Hän on pelannut kahdeksan maaottelua ja tehnyt niissä yhden maalin.
Yūichi Maruyama

Yūichi Maruyama (; s. 16. kesäkuuta 1989 Tokio) on japanilainen jalkapalloilija.
Jalkapallomaajoukkue.
Maruyama debytoi Japanin maajoukkueessa lokakuussa 2016. Hän on pelannut kaksi maaottelua.